पश्चिम रेलवे के नालासोपारा और वसई स्टेशनों के बीच फंसी लंबी दूरी की दो ट्रेनों के लगभग 2000 यात्रियों को सुरक्षित बचाया जा चुका है| नौसेना के जवानों के अलावा राष्ट्रीय आपदा मोचन बल, पुलिस और अग्निशमन दल के संयुक्त प्रयास से भी हजारों लोगों की जान बचाई जा चुकी है| बुधवार को भी बारिश के कारण कई लोग फंस गए हैं| वड़ोदरा से रवाना हुई वड़ोदरा एक्सप्रेस बुधवार सुबह पौने पांच बजे मुंबई पहुंची, जहां भारी बारिश और लहरों के कारण जलस्तर अचानक बढ़ गया| इसके बाद 43 कर्मियों और छह नौकाओं के साथ एनडीआरएफ की टीम को बुलाकर यात्रियों को बचाया|